
Έρευνας και Τεχνολογικής Ανάπτυξης (ΕΚΕΤΑ)... 3 

Τροποποίηση της Κοινής Υπουργικής Απόφασης 

χειρησιακό Πρόγραμμα Οδικοί Άξονες, Λιμάνια και 


Αστική Ανάπτυξη» 2000 - 2006. 4 

Μεταγραφή ακίνητης περιουσίας του Ε.Ι.Ε. στην Ανώ¬ 
νυμη Εταιρεία με την επωνυμία «ΠΑΡΑΤΗΡΗΤΗΡΙΟ 

Α.Ε». 5 

Απόκτηση Ελληνικής Ιθαγένειας της Ομογενούς Άζοβα 
Τσιάλατου Σάββα και των ανήλικων τέκνων της Άζωβ 

Δημητρίου και Άζοβα Σβετλάνας του Ματθαίου. 6 

Καθιέρωση και κατανομή υπερωριακής εργασίας για 
τους υπαλλήλους του δημοσίου που θα απασχολη¬ 
θούν στις κατασκηνώσεις Αγίας Παρασκευής και 
Αγίου Δημητρίου Στομίου την κατασκηνωτική πε¬ 
ρίοδο έτους 2002. 7 


ΑΠΟΦΑΣΕΙ Σ 

Αριθ. 2/37645/0020 (1) 

Εισοδηματική ενίσχυση οικογενειών με τέκνα υποχρεω¬ 
τικής εκπαίδευσης και χαμηλά εισοδήματα. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ.3 του άρθρου 27 του Ν. 
3016/2002 (ΦΕΚ 110/Α/2002). 


2. Τις διατάξεις του ν.2362/95 (ΦΕΚ 247/Α/95) «περί Δη¬ 
μοσίου Λογιστικού κ.λπ.). 

3. Την 1100383/1330/Α0006 απόφαση του Πρωθυ¬ 
πουργού καιτου Υπουργού Οικονομίας και Οικονομικών 
«Καθορισμός αρμοδιοτήτων των Υφυπουργών Οικονο¬ 
μικών». 

4. Τη ΣΤ5/53/31.10.2001 απόφαση του Πρωθυπουργού 
και του Υπουργού Εθνικής Παιδείας και Θρησκευμάτων 
«Καθορισμός αρμοδιοτήτων των Υφυπουργών Παιδείας 
και Θρησκευμάτων». 

5. Την 80088/31.10.2002 απόφαση του Πρωθυπουργού 
καιτου Υπουργού Εργασίας και Κοινωνικών Ασφαλίσεων 
«Καθορισμός αρμοδιοτήτων των Υφυπουργών Εργασίας 
και Κ.Α.». 

6. Το γεγονός ότι από την απόφαση αυτή προκαλείται 
απροσδιόριστη δαπάνη σε βάρος του κρατικού προϋ¬ 
πολογισμού η οποία θα καλύπτεται από την πίστωση 
που θα εγγράφεται στον ΚΑΕ 2752 του ειδικού φορέα 
200 «γενικές κρατικές δαπάνες» του προϋπολογισμού 
του Υπουργείου Οικονομίας και Οικονομικών, αποφασί¬ 
ζουμε: 

Καθορίζουμε την διαδικασία, τον τρόπο, τον χρόνο 
και τα απαραίτητα δικαιολογητικά για την καταβολή 
της εισοδηματικής ενίσχυσης των οικογενειών με ανή¬ 
λικα τέκνα υποχρεωτικής εκπαίδευσης και χαμηλά 
εισοδήματα. 

1. Δικαιούχοι 

Δικαιούχοι της εισοδηματικής ενίσχυσης είναι οικογέ¬ 
νειες, συμπεριλαμβανομένων και των μονογονεϊκών, Ελ¬ 
λήνων υπηκόων και υπηκόων κρατών-μελώντης Ε.Ε., που 
έχουν ανήλικα τέκνα που φοιτούν σε δημόσια σχολεία 
υποχρεωτικής εκπαίδευσης, εφόσον το ετήσιο οικογενει¬ 
ακό εισόδημά τους δεν υπερβαίνει το ποσό των τριών χι¬ 
λιάδων (3.000) ευρώ. 

Ως υποχρεωτική εκπαίδευση, νοείται η φοίτηση του μα¬ 
θητή στις τάξεις του δημοτικού σχολείου και του γυμνα¬ 
σίου. Η εισοδηματική αυτή ενίσχυση παύει να καταβάλλε¬ 
ται μετά το πέρας της υποχρεωτικής εκπαίδευσης του μα¬ 
θητή και σε κάθε περίπτωση με την συμπλήρωση του 
δεκάτου έκτου (16ου) έτους της ηλικίας του. 

2. Ύψος εισοδηματικής ενίσχυσης 

Το ύψος της εισοδηματικής ενίσχυσης ανέρχεται στο 
ποσό των τριακοσίων (300) ευρώ ετησίως για κάθε παιδί- 
μαθητή υποχρεωτικής εκπαίδευσης. 


































12246 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η οικονομική ενίσχυση καταβάλλεται μόνο εφόσον το 
ετήσιο οικογενειακό εισόδημα του δικαιούχου δεν υπερ¬ 
βαίνει το ποσό των τριών χιλιάδων (3.000) ευρώ. 

Ως ετήσιο οικογενειακό εισόδημα νοείται το συνολικό 
ετήσιο φορολογούμενο πραγματικό ή τεκμαρτό, καθώς 
και το απαλλασσόμενο ή φορολογούμενο με ειδικό τρό¬ 
πο, εισόδημα του φορολογούμενου, της συζύγου του και 
των ανήλικων τέκνων του, από κάθε πηγή. Η παραπάνω 
εισοδηματική ενίσχυση δεν λαμβάνεται υπόψη για τον 
προσδιορισμό του ετήσιου οικογενειακού εισοδήματος 
με βάση το οποίο χορηγείται αυτή. 

3. Τρόπος.χρόνος καταβολής 

Η εισοδηματική ενίσχυση καταβάλλεται εφάπαξ με την 
έναρξη εκάστου σχολικού έτους με την προσκόμιση των 
δικαιολογητικών που προσδιορίζονται παρακάτω. 

Η καταβολή πραγματοποιείται από την αρμόδια Δημό¬ 
σια Οικονομική Υπηρεσία (Δ.Ο.Υ.) του τόπου διαμονήςτου 
δικαιούχου σε βάρος της πίστωσης του ΚΑΕ 2752 του ει¬ 
δικού φορέα 200 «γενικές κρατικές δαπάνες» του προϋ¬ 
πολογισμού του Υπουργείου Οικονομίας και Οικονομικών. 

4. Δικαιολογητικά 

Για την καταβολή της εισοδηματικής ενίσχυσης υπο¬ 
βάλλονται τα παρακάτω δικαιολογητικά: 

α) Αίτηση του δικαιούχου 

β) Βεβαίωση του διευθυντή δημόσιου σχολείου πρω¬ 
τοβάθμιας ή δευτεροβάθμιας εκπαίδευσης από την 
οποία να προκύπτει η εγγραφή του μαθητή σε τάξη υπο¬ 
χρεωτικής εκπαίδευσης (δημοτικού σχολείου - γυμνασί¬ 
ου) και η κανονική παρακολούθηση των μαθημάτων το 
προηγούμενο σχολικό έτος ή η ένταξή του στην κατηγο¬ 
ρία των «κατ’ ιδίαν διδαχθέντων» μαθητών λόγω ασθέ¬ 
νειας. Στην έννοια της κανονικής παρακολούθησης και 
μόνο για την καταβολή της εισοδηματικής ενίσχυσης, 
εντάσσονται και οι μαθητές των οποίων η φοίτηση χα¬ 
ρακτηρίστηκε ελλιπής ή ανεπαρκής, αλλά οι πάνω από 
το προβλεπόμενο όριο απουσίες τους οφείλονται σε 
ασθένεια που βεβαιώνεται από δημόσιο νοσοκομείο. 
Γ ια μαθητές που εγγράφονται για πρώτη φορά στην 
πρώτη τάξη του δημοτικού σχολείου, βεβαιώνεται μόνο 
η εγγραφή αυτή. 

γ) Αντίγραφο του εκκαθαριστικού σημειώματος της 
δήλωσης φορολογίας εισοδήματος ή αντίγραφό της, 
αν κατά το χρόνο υποβολής της αίτησης δεν έχει παρα- 
ληφθεί το εκκαθαριστικό της σημείωμα, του έτους για 
το οποίο αιτείται η εισοδηματική ενίσχυση (εισοδήματα 
προηγούμενου οικ. έτους). Αν ο δικαιούχος δεν υπο- 
χρεούται στην υποβολή φορολογικής δήλωσης, υπο¬ 
βάλλεται υπεύθυνη δήλωση του Ν. 1599/1986, με ανά¬ 
λογο περιεχόμενο. 

Με βάση τα παραπάνω δικαιολογητικά, συντάσσεται 
από την Δ.Ο.Υ. κατάσταση σε δύο αντίτυπα με τα στοι¬ 
χεία του δικαιούχου τον αριθμό φορολογικού μητρώου 
και το ύψος της δικαιούμενης εισοδηματικής ενίσχυ¬ 
σης, η οποία δεν υπόκειται σε καμιά κράτηση και φόρο 
εισοδήματος Η κατάσταση αυτή που υπογράφεται από 
τα αρμόδια όργανα της Δ.Ο.Υ. αποτελεί τίτλο πλη¬ 
ρωμής. 

Κατά την εξόφληση του παραπάνω τίτλου, ο δικαιούχος 
υπογράφει σε ειδική στήλη παραπλεύρως του πληρωτέ¬ 
ου ποσού. Είναι δυνατή η κατάθεση απευθείας από την 
Δ.Ο.Υ. της εν λόγω εισοδηματικής ενίσχυσης σε λογαρια¬ 
σμό τράπεζας στο όνομα του δικαιούχου, εφόσον τούτο 
ζητηθεί απ’ αυτόν. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ Π. ΕΥΘΥΜΙΟΥ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΑΣΦΑΛΙΣΕΩΝ 

Δ. ΡΕΠΠΑΣ 
-♦- 

Αριθ. Δ6/Φ1/10200 (2) 

Τροποποίηση διατάξεων και διόρθωση παροραμάτων 
της Υπουργικής Απόφασης 2000/2002 (ΦΕΚ Β 158). 

Ο ΥΠΟΥΡΓΟΣ ΑΝΑΠΤΥΞΗΣ 

Εχοντας υπόψη: 

α) το Ν. 2244/1994 «Ρύθμιση θεμάτων ηλεκτροπαραγω¬ 
γής από ανανεώσιμες πηγές ενέργειας και από συμβατικά 
καύσιμα και άλλες διατάξεις» (ΦΕΚ Α 168), και ιδιαίτερα το 
άρθροδπαρ. 1 αυτού, 

β) το Ν. 1558/1985 «Κυβέρνηση και Κυβερνητικά Οργα¬ 
να» (ΦΕΚ Α 381), όπως ισχύει, σε συνδυασμό με το Π.Δ. 
381/1989 «Οργανισμός του Υπουργείου Βιομηχανίας, 
Ενέργειας και Τεχνολογίας» (ΦΕΚ Α 168) και το Π.Δ. 
27/1996 «Συγχώνευση των Υπουργείων Τουρισμού, Βιο¬ 
μηχανίας, Ενέργειας και Τεχνολογίας και Εμπορίου στο 
Υπουργείο Ανάπτυξης» (ΦΕΚΑ 19), 
γ) την ανάγκη τροποποίησης διατάξεων και διόρθωσης 
παροραμάτων της απόφασης του Υπουργού Ανάπτυξης 
2000/2002 «Διαδικασία έκδοσης αδειών εγκατάστασης 
και λειτουργίας σταθμών παραγωγής ηλεκτρικής ενέργει¬ 
ας με χρήση ανανεώσιμων πηγών ενέργειας και μεγάλων 
υδροηλεκτρικών σταθμών και τύποι συμβάσεων αγορα¬ 
πωλησίας ηλεκτρικής ενέργειας» (ΦΕΚ Β 158), καθώς και 
δ) το γεγονός ότι η εφαρμογή της παρούσας απόφασης 
δεν επιφέρει οικονομική επιβάρυνση στο Ελληνικό Δημό¬ 
σιο, αποφασίζουμε: 

Αρθρο 1 

Τροποποιούμε την απόφαση του Υπουργού Ανάπτυξης 
2000/2002 και διορθώνουμε παροράματα αυτής ως ακο¬ 
λούθως: 

1. Στο άρθρο 2 παρ. 1. το αναγραφόμενο: «...Ν. 2773/ 
199...» αντικαθίσταται από το ορθό: «...Ν. 2773/1999...». 

2. Η πρώτη περίοδος του άρθρου 10 παρ. 4 αντικαθί¬ 
σταται ως ακολούθως: 

«4. Ο Κύριος του Συστήματος ή του Δικτύου κατά περί¬ 
πτωση θα τοποθετεί με δαπάνες του Παραγωγού κατάλ¬ 
ληλη μετρητική διάταξη και τον απαιτούμενο εξοπλισμό 
τηλεμετάδοσης. Ο παραγωγός υποχρεούται στην χωρίς 
αντάλλαγμα διάθεση τηλεφωνικής γραμμής για την τηλε- 
μετάδοση των μετρητικών δεδομένων στο Διαχειριστή 
του Συστήματος. Σε περίπτωση αυτοπαραγωγού, η ανω¬ 
τέρω υποχρέωση επεκτείνεται στην τοποθέτηση, στην 
έξοδο κάθε μονάδας παραγωγής της εσωτερικής εγκα¬ 
τάστασης, μετρητικής διάταξης με τον αντίστοιχο απαι- 
τούμενο εξοπλισμό τηλεμετάδοσης.» 

3. Η διάταξη του άρθρου 10 παρ. 6 αντικαθίσταται επί το 
ορθό ως ακολούθως: 

«6. Σε περίπτωση σύνδεσης του σταθμού με το Σύστη¬ 
μα ή σε Δίκτυο, ο κάτοχος της άδειας εγκατάστασης ή 

επέκτασης οφείλει μετά τη χορήγησή της να κινήσει χω¬ 
ρίς καθυστέρηση τη διαδικασία σύναψης της σύμβασης 
σύνδεσης του σταθμού με το Διαχειριστή του Συστήμα¬ 
τος εφόσον ο σταθμός συνδέεται απευθείας με το Σύ¬ 
στημα ή με τον Διαχειριστή του Δικτύου εφόσον ο σταθ¬ 
μός συνδέεται μετο Δίκτυο ή μέσω αυτού μετο Σύστημα.» 

4. Η διάταξη του άρθρου 13 παρ. 2 αντικαθίσταται ως 
εξής: 

«2. Πριν την έκδοση της άδειας λειτουργίας και σε κάθε 
περίπτωση μετά την αποπεράτωση των εγκαταστάσεων 
του σταθμού και για χρονικό διάστημα όχι μεγαλύτερο των 
τεσσάρων (4) μηνών μπορεί να γίνεται η προσωρινή σύν¬ 
δεση του σταθμού στο Σύστημα ή σε Δίκτυο για την εκτέ¬ 
λεση των απαιτουμένων δοκιμώντων εγκαταστάσεων.» 

5. Οι διατάξεις των εδαφίων α) και γ) 1 του άρθρου 15 
παρ. 1 αντικαθίστανται αντιστοίχως ως εξής: 

«α) Επικυρωμένο αντίγραφο της σχετικής σύμβασης σύν¬ 
δεσης που έχει συναφθεί μεταξύ Παραγωγού καιΔΕΣΜΗΕ 
εάν ο σταθμός συνδέεται απευθείας στο Σύστημα, ή μετα¬ 
ξύ Παραγωγού και ΔΕΗ ΑΕ, ως Διαχειριστή του Δικτύου, 
εάν ο σταθμός συνδέεται με το Δίκτυο ή μέσω αυτού με το 
Σύστημα. Η σύμβαση συνάπτεται μετά τη χορήγηση των οι¬ 
κείων αδειών παραγωγής και εγκατάστασης.» και 

«γ) Βεβαίωση του Διαχειριστή του Συστήματος, εάν ο 
σταθμός συνδέεται απευθείας στο Σύστημα, ή του Δια¬ 
χειριστή του Δικτύου, εάν ο σταθμός συνδέεται με το Δί¬ 
κτυο ή μέσω αυτού με το Σύστημα, περί ολοκλήρωσης 
των κατασκευών του δικτύου σύνδεσης και των λοιπών 
αναγκαίων εγκαταστάσεων του Παραγωγού για την 
πραγματοποίηση της σύνδεσης με τήρηση των ελάχι¬ 
στων προδιαγραφών που ορίζονται στη σύμβαση σύνδε¬ 
σης, τον Κώδικα Διαχείρισης του Συστήματος και τον Κώ¬ 
δικα Διαχείρισης του Δικτύου.» 

6. Η διάταξη του άρθρου 17 παρ. 3 αντικαθίσταται ως 
εξής: 

«3. Εάν ο σταθμός είναι συνδεδεμένος στο Σύστημα ή 
σε Δίκτυο, για την ανανέωση της άδειας λειτουργίας 
απαιτείται η υποβολή της ανανεωμένης σύμβασης σύν¬ 
δεσης, καθώς και της ανανεωμένης σύμβασης αγοραπω¬ 
λησίας ηλεκτρικής ενέργειας σε περίπτωση σταθμού μη 
αυτοπαραγωγού που αξιοποιεί ανανεώσιμες πηγές ενέρ¬ 
γειας και η ηλεκτρική ισχύς του δεν υπερβαίνει τα όρια 
που τίθενται στο άρθρο 35 του Ν. 2773/1999». 

7. Στις διατάξεις του άρθρου 21 παρ. 2 που αποτελούν 
τον τύπο σύμβασης αγοραπωλησίας ηλεκτρικής ενέργει¬ 
ας μεταξύ Παραγωγού και Διαχειριστή του Συστήματος, 
τροποποιούνται τα ακόλουθα: 

α) Στο τέλος της παραγράφου 3 του δεύτερου άρθρου 
διαγράφονται οι λέξεις «...στο Σύστημα». 

β) Στην παράγραφο 3 του τρίτου άρθρου μετάτιςλέξεις 
«.. .εφόσον κρίνεται σκόπιμο για το Δίκτυο...» και πριν από 
τις λέξεις «...και εφόσον συμφωνεί ο Παραγωγός.» προ¬ 
στίθενται οι λέξεις «...ή για το Σύστημα...». 

γ) Στην πρώτη περίοδο της παραγράφου 1 του έβδομου 
άρθρου οι λέξεις «Ο Παραγωγός που συνδέεται στα δί¬ 
κτυα μέσης και υψηλής τάσης...» αντικαθίστανται από τις 
λέξεις «Ο Παραγωγός που συνδέεται στα δίκτυα χαμη¬ 
λής, μέσηςή υψηλής τάσης...». 

δ) Στην παράγραφο 1 του έβδομου άρθρου και ειδικό¬ 
τερα στην περίπτωση α) των ρυθμίσεων που αναφέρονται 

στη χρέωση αέργου ενέργειας οι λέξεις «.τότε η 

απορροφούμενη από τον Παραγωγό άεργος ενέργεια 
επιπλέον σε Κλ/ΑΓία_» αντικαθίστανται από τις λέξεις 


«.τότε η επιπλέον απορροφούμενη από τον Παραγω¬ 
γό άεργος ενέργεια σε ΙΛ/ΑγΙί.» 

ε) Στο τέλος της παραγράφου 1 του έβδομου άρθρου 
προστίθεται η ακόλουθη περίπτωση γ): 

«γ) Για αυτοπαραγωγούς ισχύουν τα οριζόμενα στην 
ανωτέρω περίπτωση α) με βάση το συντελεστή ισχύος 
(συνφ) της συνολικής εγκατάστασης του αυτοπαραγω- 
γού, δηλαδή το συντελεστή ισχύος που μετράται στο ση¬ 
μείο σύνδεσης και αφορά τις μονάδες παραγωγής και τις 
καταναλώσεις του αυτοπαραγωγού». 

στ) Η πρώτη περίοδος του όγδοου άρθρου αντικαθί¬ 
σταται ως εξής: 

«Για τις μετρήσεις ενεργού και αέργου ενέργειας, καθώς 
και ισχύος ισχύουν τα αναφερόμενα στον Κώδικα Διαχείρι¬ 
σης Συστήματος, τον Κώδικα Συναλλαγών Ηλεκτρικής 
Ενέργειας και το άρθρο 10 της Απόφασης του Υπουργού 
Ανάπτυξης 2000/2002 (ΦΕΚ Β158), όπως κάθε φορά ισχύει.» 

ζ) Στη παράγραφο 1 του όγδοου άρθρου οι λέξεις «1.0 
Κύριος του Συστήματος για το Σύστημα και ο Διαχειρι¬ 
στής του Δικτύου για το Δίκτυο,...» αντικαθίστανται από 
τις λέξεις «1. Ο Κύριος του Συστήματος ή του Δικτύου κα¬ 
τά περίπτωση ...». 

η) Στη παράγραφο 2 του όγδοου άρθρου οι λέξεις «...ο 
Διαχειριστής του Συστήματος θα εγκαταστήσει...» αντι¬ 
καθίστανται από τις λέξεις «.. .ο Διαχειριστής του Δικτύου 
θα εγκαταστήσει...». 

θ) Στη τρίτη περίοδο της παραγράφου 2 του δέκατου 
όγδοου άρθρου οι λέξεις «...να επιλυθεί σύμφωνα με τις 
διατάξεις της, ή να διευθετηθεί φιλικά...» αντικαθίστανται 
από τις λέξεις «... να επιλυθεί σύμφωνα με τους όρους της 
παρούσας, ή να διευθετηθεί φιλικά,...» 

8. Στις διατάξεις του άρθρου 22 παρ.2 που αποτελούν 
τον τύπο σύμβασης αγοραπωλησίας ηλεκτρικής ενέργει¬ 
ας μεταξύ Παραγωγού και Διαχειριστή του Δικτύου, τρο¬ 
ποποιούνται τα ακόλουθα: 

α) Στη τρίτη περίοδο της παραγράφου 2 του δέκατου 
όγδοου άρθρου οι λέξεις «...να επιλυθεί σύμφωνα με τις 
διατάξεις της, ή να διευθετηθεί φιλικά,...» αντικαθίστα¬ 
νται απότις λέξεις «... να επιλυθεί σύμφωνα με τους όρους 
της παρούσας, ή να διευθετηθεί φιλικά,...». 

β) Στην παράγραφο 1 του έβδομου άρθρου και ειδικό¬ 
τερα στην περίπτωση α) των ρυθμίσεων που αναφέρονται 

στη χρέωση αέργου ενέργειας οι λέξεις «.τότε η 

απορροφούμενη από τον Παραγωγό άεργος ενέργεια 
επιπλέον σε ΙΛ/ΑγΙι....» αντικαθίστανται από τις λέξεις 
« τότε η επιπλέον απορροφούμενη από τον Παραγω¬ 
γό άεργος ενέργεια σε ΙΛ/ΑγΙί.» 

γ) Στο τέλος της παραγράφου 1 του έβδομου άρθρου 
προστίθεται η ακόλουθη περίπτωση γ): 

«γ) Γ ια αυτοπαραγωγούς ισχύουν τα οριζόμενα στην 
ανωτέρω περίπτωση α) με βάση το συντελεστή ισχύος 
(συνφ) της συνολικής εγκατάστασης του αυτοπαραγω- 
γού, δηλαδή το συντελεστή ισχύος που μετράται στο ση¬ 
μείο σύνδεσης και αφορά τις μονάδες παραγωγής και τις 
καταναλώσεις του αυτοπαραγωγού». 

9. Η διάταξη του άρθρου 23 παρ. 9 της ίδιας απόφασης 
αντικαθίσταται ως εξής: 

«9. Για σταθμούς για τους οποίους έχει ήδη χορηγηθεί 
άδεια εγκατάστασης ή επέκτασης σύμφωνα με τις προϋ- 
φιστάμενες διατάξεις αναστέλλεται η διαδρομή του χρό¬ 
νου ισχύος των εν λόγω αδειών κατά το διάστημα από την 
ημερομηνία εκδόσεώς τους και μέχρι την ημερομηνία έκ¬ 
δοσης της οικείας άδειας παραγωγής. Εάν η άδεια εγκα- 










12248 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τάστασης ή επέκτασης είχε χορηγηθεί πριν τις 8 Δεκεμ¬ 
βρίου 2000, ημερομηνία έναρξης ισχύος της απόφασης 
του Υπουργού Ανάπτυξης 17951/2000, τότε η αναστολή 
της διαδρομής του χρόνου της ισχύος των εν λόγω αδει¬ 
ών διαρκεί από την ημερομηνία αυτή μέχρι την ημερομη¬ 
νία έκδοσης της οικείας άδειας παραγωγής.» 

Αρθρο 2 

1. Η παρούσα απόφαση ισχύει από την ημερομηνία δη- 
μοσιεύσης στην Εφημερίδα της Κυβερνήσεως. 

2. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 5 Ιουλίου 2002 

Ο ΥΠΟΥΡΓΟΣ 

Α. Α. ΤΣΟΧΑΤΖΟΠΟΥΛΟΣ 
-♦- 

Αριθ.7061 (ΦΟΡ)528 (3) 

Διορισμός Μιχαήλ - Γεράσιμου Στρίντζη ως μέλους του 
Διοικητικού Συμβουλίου του Εθνικού Κέντρου Έρευ¬ 
νας και Τεχνολογικής Ανάπτυξης (ΕΚΕΤΑ). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. του άρθρου 9 του Ν. 1514/85 «Ανάπτυξη της επιστη¬ 
μονικής και τεχνολογικής έρευνας» (ΦΕΚ: Α/13) 

β. του Π.Δ. 77/2000 «Σύσταση Ν.Π.Ι.Δ.με την επωνυμία 
«Εθνικό Κέντρο Έρευνας και Τεχνολογικής Ανάπτυξης 
ΕΚΕΤΑ» (ΦΕΚ: Α/65) 

γ. του Π.Δ. 82/2002 «Ενοποίηση και μετατροπή του Κέ¬ 
ντρου Τεχνολογίας και Εφαρμογών Στερεών Καυσίμων 
(ΚΤΕΣΚ) σε Ινστιτούτο Τεχνολογίας και Εφαρμογών Στε¬ 
ρεών Καυσίμων (ΙΤΕΣΚ) του Εθνικού Κέντρου Έρευνας 
και Τεχνολογικής Ανάπτυξης (ΕΚΕΤΑ) 

δ.Την με α.π. 6876 (ΦΟΡ) 510/28.6.2002 απόφαση μας 
με την οποία διορίστηκε ο Μιχαήλ - Γεράσιμος Στρίντζης 
ως διευθυντής στο Ινστιτούτο Πληροφορικής και Τηλεμα¬ 
τικής του ΕΚΕΤΑ, αποφασίζουμε: 

Διορίζουμε τον Μιχαήλ - Γεράσιμο Στρίντζη, Διευθυντή 
του Ινστιτούτου Πληροφορικής και Τηλεματικής του Εθνι¬ 
κού Κέντρου Έρευνας και Τεχνολογικής Ανάπτυξης 
(Ε.Κ.Ε.Τ.Α.), ως μέλος του Διοικητικού Συμβουλίου αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2002 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 
-♦- 

Αριθ. ΕΥΔ/ΕΠ-ΟΑΛΑΑ/οικ.2373 (4) 

Τροποποίηση της Κοινής Υπουργικής Απόφασης (ΚΥΑ) 
ΕΥΔ/ΕΠ.ΟΑΛΑΑ/οικ. 122/18.4.2001 «Συγκρότηση της 
Επιτροπής Παρακολούθησης για το Επιχειρησιακό 
Πρόγραμμα Οδικοί Άξονες, Λιμάνια και Αστική Ανά¬ 
πτυξη» 2000-2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 29 Α του Ν. 1558/85 «Κυ¬ 


βέρνηση και Κυβερνητικά Όργανα» (ΦΕΚ 137/Α), όπως 
συμπληρώθηκε με το άρθρο 27 του Ν. 2081/92 (ΦΕΚ 
154/Α) και τροποποιήθηκε με το άρθρο 1 παρ. 2α του Ν. 
2469/97 (ΦΕΚ 38/Α) και το γεγονός ότι δεν προκαλεί δα¬ 
πάνη σε βάρος του κρατικού προϋπολογισμού 

2. Τη 37610/31.10.2001 Κοινή Απόφαση του Πρωθυ¬ 
πουργού και του Υπουργού Εθνικής Οικονομίας «Καθορι¬ 
σμός αρμοδιοτήτων του Υφυπουργού Εθνικής Οικονο¬ 
μίας X. Πάχτα» (ΦΕΚ 1485/Β/31.10.2001). 

3. Το Π.Δ.69/88 «Περί Οργανισμού της Κεντρικής Υπη¬ 
ρεσίας της Γ.Γ.Δ.Ε.του Υ.ΠΕ.ΧΩ.Δ..Ε», όπως τροποποιή¬ 
θηκε και ισχύει. 

4. Την Κ.Υ.Α. Δ17α/10/68/Φ.8/27.12.2000 (ΦΕΚ 2/τ.Β'/ 

4.1.2001) των Υπουργών ΥΠ.ΕΣ.Δ.Δ.Α, ΠΕ.ΧΩ.Δ.Ε, 
ΥΠ.ΕΘ.Ο., για τη σύσταση της Ειδικής Υπηρεσίας Διαχεί¬ 
ρισης του Επιχειρησιακού Προγράμματος «Οδικοί Άξο¬ 
νες, Λιμάνια και Αστική Ανάπτυξη». 

5. Το Ν. 2860/2000 «Περί Διαχείρισης, παρακολούθη¬ 
σης και ελέγχου του ΚΠΣ και άλλες διατάξεις» (ΦΕΚ 
251/τ.Α'/14.11.2000). 

6. Τον Κανονισμό (ΕΚ) 1260/99 «Περίγενικών διατάξεων 
για τα διαρθρωτικά Ταμεία». 

7. Τη Ε (2000) 3405 Απόφαση της Ευρωπαϊκής Επιτρο¬ 
πής που αφοράτην έγκριση του Κοινοτικού Πλαισίου Στή¬ 
ριξης 2000-2006 για την Ελλάδα και ειδικότερα το Κεφ.4 
παρ. 3. « Περί Επιτροπής Παρακολούθησης Επιχειρησια¬ 
κού Προγράμματος». 

8. Τη Ο (2001) 534/19.3.2001 Απόφαση της Ευρωπαϊκής 
Επιτροπής για την έγκριση του Επιχειρησιακού Προ¬ 
γράμματος «Οδικοί Άξονες, Λιμάνια και Αστική Ανάπτυ¬ 
ξη» και ειδικότερα τις διατάξεις Εφαρμογής κεφ 5. 

9. Την ΚΥΑ ΕΥΔ/ΕΠ.ΟΑΛΑΑ/οικ. 122/18.4.2001 (ΦΕΚ 
910/τ.Β/16.7.2001) «Συγκρότηση της Επιτροπής Παρακο¬ 
λούθησης γιατο Επιχειρησιακό Πρόγραμμα «Οδικοί Άξο¬ 
νες, Λιμάνια και Αστική Ανάπτυξη» 2000 - 2006. 

10. Την οικ,/2866/27.11.2001 απόφαση της Δ/νσης Οδι¬ 
κών Έργων Περιφέρειας Αττικής (Δ9) του 
ΥΠΕΧΩΔΕ/ΓΓΔΕ «Μεταβίβαση αρμοδιότητας, εποπτείας, 
παρακολούθησης και ελέγχου κατασκευής έργου από 
την ΕΥΔΕ/ΕΣΕΑ στη Δ/νση Δ9 της Γ.Γ.Δ.Ε.» 

11. Τα 554/24.5.01, 732/Υφ/11.6.2001 και 6.2.2001 έγ¬ 
γραφα της Εθνικής Συνομοσπονδίας Ατόμων με Ειδικές 
Ανάγκες (ΕΣΑΕΑ). 

12. Την ΚΥΑ 2225/ΔΔ&ΠΚΠ/686/4.7.2001 των Υπουρ¬ 
γών ΥΠ.ΕΣ.Δ.Δ.Α, ΥΠ.ΕΘ.Ο, ΠΕ.ΧΩ.Δ.Ε και Υπουργείο 
Μεταφορών και Επικοινωνιών για τον καθορισμό των αρ¬ 
μοδιοτήτων των Διαχειριστικών Αρχών των Επιχειρησια¬ 
κών Προγραμμάτων του ΚΠΣ 2000 - 2006 για τα έργα του 
Ταμείου Συνοχής. 

13. Την ΚΥΑ 31405/ΔΔ&ΠΚΠ 2317 (ΦΕΚ 1270/τ.Β'/ 

2.10.2001) των Υπουργών ΥΠ.ΕΣ.Δ.Δ.Α και ΥΠΕΘΟ για 
την Σύσταση Ειδικής Υπηρεσίας με τίτλο «Υπηρεσία 
Διαχείρισης και Παρακολούθησης Ταμείου Συνοχής» 
σύμφωνα με το άρθρο 19 του Ν. 2860/2000, απο¬ 
φασίζουμε: 

1. Συμπληρώνουμε την ΚΥΑ ΕΥΔ/ΕΠ.ΟΑΛΑΑ/ 
οικ.122/18.4.2001 (ΦΕΚ910/τ.Β'/16.07.2001) μετηνοποία 
συγκροτήθηκε η Επιτροπή Παρακολούθησης του Επιχει¬ 
ρησιακού Προγράμματος «Οδικοί Άξονες, Λιμάνια και 
Αστική Ανάπτυξη» 2000 - 2006 και ορίζουμε ως μέλη της 
ως άνω Επιτροπής τους παρακάτω εκπροσώπους: 

- ένα εκπρόσωπο της Διεύθυνσης Οδικών Έργων Περι¬ 
φέρειας Αττικής (Δ/νση Δ9) της ΓΓΔΕ του ΥΠΕΧΩΔΕ ως 
μέλος με δικαίωμα ψήφου 

- ένα εκπρόσωπο της μη Κυβερνητικής Οργάνωσης 
«Εθνική Συνομοσπονδία Ατόμων με Ειδικές Ανάγκες» 
(ΕΣΑΕΑ) ως μέλος με δικαίωμα ψήφου 

- ένα εκπρόσωπο της Ειδικής Υπηρεσίας Διαχείρισης & 
Παρακολούθησης του Ταμείου Συνοχής του ΥΠΕΘΟ ως 
μέλος χωρίς δικαίωμα ψήφου. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 26 Ιουνίου 2002 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

X. ΠΑΧΤΑΣ Β. ΠΑΠΑΝΔΡΕΟΥ 

-♦- 

Αριθ. οικ. 191032 (5) 

Μεταγραφή ακίνητης περιουσίας του Ε.Ι.Ε. στην Ανώνυ¬ 
μη Εταιρεία με την επωνυμία «ΠΑΡΑΤΗΡΗΤΗΡΙΟ 
ΑΠΑΣΧΟΛΗΣΗΣ ΕΡΕΥΝΗΤΙΚΗ - ΠΛΗΡΟΦΟΡΙΚΗ Α.Ε». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη; 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ137Α). 

2. Τις διατάξεις του Π.Δ 368/89 «Οργανισμός του 
Υπουργείου Εργασίας» όπως τροποποιήθηκε και ισχύει 
σήμερα (ΦΕΚ 163 Α). 

3. Τις διατάξεις του άρθρου 19 του Ν. 2874/00 «Προώ¬ 
θηση της απασχόλησης και άλλες διατάξεις» (ΦΕΚ 286 Α). 

4. Ότι με τις διατάξεις του άρθρου 10 παρ. 1 του Ν. 
2956/01 (ΦΕΚ 258 Α) το νομικό πρόσωπο ιδιωτικού δικαί¬ 
ου με την επωνυμία «Εθνικό Παρατηρητήριο Απασχόλη¬ 
σης» (Ε.Π.Α) που ιδρύθηκε κατ’ εξουσιοδότηση του Ν. 
1836/89 και του άρθρου 14 του Ν. 2434/96, με την 
31699/93 (ΦΕΚ 423 Β) αποφ. του Υπουργού Εργασίας και 
Κοινωνικών Ασφαλίσεων και συγχωνεύθηκε ( άρθρο 19 
του Ν. 2874/00) με το «Εθνικό Ινστιτούτο Εργασίας» (Ε. 
ΙΈ), μετατρέπεται σε Ανώνυμη Εταιρεία με την επωνυμία 
«Παρατηρητήριο Απασχόλησης Ερευνητική - Πληροφο¬ 
ρική Α.Ε», με έδρα την Αθήνα. 

5. Ότι με τη διάταξη του εδαφίου γ’ της παρ. 3 του άρ¬ 
θρου 10 του ίδιου ως άνω νόμου (2956/2001) ορίζεται ότι 
η ακίνητη περιουσία του Ε.Ι.Ε μεταβιβάζεται στην Ανώνυ¬ 
μη αυτή Εταιρεία από την χρονολογία μεταγραφής των 
πράξεων μεταβίβασης της στα βιβλία μεταγραφώντου οι¬ 
κείου Υποθηκοφυλακείου. 

6. Ότι με την διάταξη του τελευταίου εδαφίου της παρ. 
3 του αυτού άρθρου (10 Ν. 2956/2001) παρέχεται στους 
Υπουργούς Εσωτερικών, Δημόσιας Διοίκησης και Αποκέ¬ 
ντρωσης και Εργασίας και Κοινωνικών Ασφαλίσεων νομο¬ 
θετική εξουσιοδότηση, με απόφαση τους να ρυθμίσουν 
κάθε σχετικό θέμα για την εφαρμογή των διατάξεων του 
άρθρου αυτού. 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

1. Με την παρούσα πράξη μας μεταβιβάζεται η κυριό¬ 


τητα των αυτοτελών οριζόντιων ιδιοκτησιών των τριών 
ορόφων πολυώροφης οικοδομής του τμήματος με αριθ¬ 
μό ένα λατινικό (ι) επί της οδού Κωστή Παλαμά και η αυ¬ 
τοδίκαιη συγκυριότητα εξ’ αδιαιρέτου κατ’ ανάλογη μερί¬ 
δα στα κοινά μέρη της οικοδομής, η οποία κείται στο Δή¬ 
μο Αθηνών, στη θέση «Πατήσια» ή «Άγιος Λουκάς» ή 
«Καμίνια» των Πατησίων, Συνοικισμός «Κυπριάδου», στο 
οικοδομικό τετράγωνο 2/94 και επί της οδού Κωστή Πα¬ 
λαμά με αριθμούς 2-4-6-8 και της Λεωφόρου Γαλατσίου 
με αριθμό 7. Η οικοδομή είναι κτισμένη επί οικοπέδου εμ- 
βαδού 2.240 τ.μ. 

Ο πρώτος (Α) πάνω από το ισόγειο όροφοςτου τμήματος 
(I) έχει επιφάνεια μέτρα τετραγωνικά 431,00, ποσοστό συ- 
νιδιοκτησίας εξ’ αδιαιρέτου επί του οικοπέδου 56/1000, 
συμμετοχή στις δαπάνες κοινοχρήστων 143/1000, χαρα¬ 
κτηρίζεται Γραφείο (Α-1) (Α-2) (Α-3) (Α-4) (Α-5) (Α-6) (Α-7) 
(Α-8) (Α9 +Α10) διάδρομος (Ααΐ) και (Αα2). 

Ο δεύτερος (Β) πάνω από το ισόγειο όροφος του τμή¬ 
ματος (I) της ίδιας οικοδομής έχει συνολική επιφάνεια μέ¬ 
τρα τετραγωνικά 562,00 ποσοστό συνιδιοκτησίας εξ’ αδι¬ 
αιρέτου επί του οικοπέδου 73,5/1000, συμμετοχή στις δα¬ 
πάνες κοινοχρήστων 186/1000 και χαρακτηρίζεται 
Γραφείο (Β 1-2-3-4-5-6-7-8-9-10-11-12-13-14) διάδρομος 
α) του δεύτερου ορόφου. Επίσης αποτελείται από χώρο 
νν.Ο (Β-15) επιφάνειας τετραγωνικών μέτρων 10,50, με 
ποσοστό συνιδιοκτησίας 1/1000 και συμμετοχή στις δα¬ 
πάνες κοινόχρηστων 3/1000, από χώρο \Λ/.0 (Β-16) επι¬ 
φάνειας τετραγωνικών μέτρων 10,00, με ποσοστό συνι- 
διοκτησίας 1/1000 και συμμετοχή στις δαπάνες κοινο¬ 
χρήστων 3/1000, από χώρο \Ν .Ο (Β-17) επιφάνειας 
τετραγωνικών μέτρων 2,50 ποσοστό συνιδιοκτησίας 
0,5/1000, συμμετοχή στις δαπάνες κοινοχρήστων 1/1000. 

Αποκτήθηκε η κυριότητα τους από το Εθνικό Ινστιτούτο 
Εργασίας με μεταβιβαστική (της κυριότητας ) σύμβαση, 
με νόμιμη αιτία την πώληση, που έγινε με το υπ’ αριθμ. 
5815/6 Ιουλίου 1994 έγγραφο της Συμβολαιογράφου 
Αθηνών Ζαφειρίας Γκολφινοπούλου - Ανυφαντάκη, το 
οποίο υποβλήθηκε στις 12 Αυγούστου 1994 σε μεταγρα¬ 
φή στα βιβλία μεταγραφών, τόμος 3925 αριθμ. 2, του Υπο¬ 
θηκοφυλακείου Αθηνών. 

Τέλος οι οριζόντιες ιδιοκτησίες του τρίτου (Γ) πάνω από 
το ισόγειο ορόφου του τμήματος (I) της άνω οικοδομής, 
οι οποίες είναι ένας ενιαίος χώρος Γ ραφείων με στοιχεία 
(Γ 1 έως και Γ14) διάδρομος (Γα) επιφάνειας τετραγωνι¬ 
κών μέτρων 562,00, ποσοστό συνιδιοκτησίας εξ’ αδιαιρέ¬ 
του επί του οικοπέδου 71/1000, συμμετοχή στις δαπάνες 
κοινοχρήστων 186/1000 και τρεις χώροι 1Α/.0 με στοιχεία 
(Γ-15), επιφάνειας τετραγωνικών μέτρων 10,50, ποσοστό 
συνιδιοκτησίας 1/1000 και συμμετοχή στις δαπάνες κοι¬ 
νοχρήστων 3/1000, (Γ-16) επιφάνειας τετραγωνικών μέ¬ 
τρων 10,00, ποσοστό συνιδιοκτησίας 1/1000 και συμμε¬ 
τοχή στις δαπάνες κοινοχρήστων 3/1000 και (Γ-17) επι¬ 
φάνειας τετραγωνικών μέτρων 2,50, ποσοστό 
συνιδιοκτησίας 0,5/1000 και συμμετοχή στις δαπάνες κοι¬ 
νοχρήστων 1/1000. 

Αποκτήθηκε η κυριότητα του από το Εθνικό Ινστιτούτο 
Εργασίας με μεταβιβαστική (της κυριότητας ) σύμβαση, 
με νόμιμη αιτία την πώληση, που έγινε με το υπ’ αριθμ. 
7106/4 Νοεμβρίου 1998 έγγραφο της ίδιας Συμβολαιο¬ 
γράφου Αθηνών Ζαφειρίας Γκολφινοπούλου - Ανυφαντά¬ 
κη, το οποίο υποβλήθηκε στις 25 Νοεμβρίου 1998 σε με¬ 
ταγραφή στα βιβλία μεταγραφών, τόμος 4188 αριθμ. 415, 
του Υποθηκοφυλακείου Αθηνών. 

2. Η παρούσα είναι η κατ’ άρθρο 1194 Αστικού Κώδικα 
μεταγραπτέα πράξη της μεταβίβασης της κυριότητας 
των άνω ακινήτων στην Ανώνυμη Εταιρεία με την επωνυ¬ 
μία «Παρατηρητήριο Απασχόλησης Ερευνητική - Πληρο¬ 
φορική Α.Ε» (άρθρο 10 παρ.3 εδαφ. 4 Ν. 2956/2001). 

3. Η ως άνω μεταβίβαση και η μεταγραφή είναι απαλ¬ 
λαγμένη από κάθε φόρο, τέλος χαρτοσήμου, εν γένει τέ¬ 
λος, εισφορά και δικαιώματα του δημοσίου ή νομικού 
προσώπου δημοσίου δικαίου ή οποιουδήποτετρίτου, συ¬ 
μπεριλαμβανομένων των αμοιβών των πάγιων και αναλο¬ 
γικών δικαιωμάτων, επιδομάτωνή άλλωντελών υπέρ υπο¬ 
θηκοφυλάκων και γίνετε χωρίς έξοδα ( άρθρο 10 παρ. 3 
εδαφ. δ’Ν. 2956/2001). 

4. Με την παρούσα καταργούνται οι παρ. 1,2 και 3 της 
υπ’ αριθμ. 190468/19.3.2002 κοινής απόφασης των 
Υπουργών Εσωτερικών Δημόσιας Διοίκησης και Αποκέ¬ 
ντρωσης, Εργασίας και Κοινωνικών Ασφαλίσεων (ΦΕΚ 
333Β/19.3.2002). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Ιουλίου 2002 

οι ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΑΣΦΑΛΙΣΕΩΝ 

Κ. ΣΚΑΝΔΑΛΙΔΗΣ Δ. ΡΕΠΠΑΣ 

-♦- 

(δ) 

Απόκτηση Ελληνικής Ιθαγένειας της Ομογενούς Άζοβα 
Τσιάλα του Σάββα και των ανήλικων τέκνων της Άζωβ 
Δημητρίου και Άζοβα Σβετλάνας του Ματθαίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Μετην 4909/8.7.2002 απόφαση του Γενικού Γραμματέα 
της Περιφέρειας Ανατολικής Μακεδονίας - Θράκης, που 
εκδόθηκε σύμφωνα με τις διατάξεις του άρθρου 1 του Ν. 
2790/2000 (ΦΕΚ 24 Α'/ 16.2.2000), όπως τροποποιήθηκε 
από τον Ν. 2910/2001, (ΦΕΚ 91/2.5.2001 τ.Α.') «Είσοδος 
και παραμονή αλλοδαπών στην Ελλάδα, Κτήση της Ελλη¬ 
νικής Ιθαγένειας με πολιτογράφηση και άλλες διατάξεις», 
γίνεται δεκτή η από 14.8.2001 αίτηση, για απόκτηση της 
Ελληνικής Ιθαγένειας, της Ομογενούς Άζοβα Τσιάλα του 
Σάββα και των ανήλικων τέκνων της Άζωβ Δημητρίου και 
Άζοβα Σβετλάνας του Ματθαίου. 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

-♦- 

Αριθ. οικ. 4923 (7) 

Καθιέρωση και κατανομή υπερωριακής εργασίας για 
τους υπαλλήλους του δημοσίου που θα απασχολη¬ 
θούν στις κατασκηνώσεις Αγίας Παρασκευής και Αγί¬ 
ου Δημητρίου Στομίου την κατασκηνωτική περίοδο 
έτους 2002. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις: 

α. Του Ν. 2218/1994 (Φ.Ε.Κ. 90/1994 τ.Α') «Ίδρυση νο¬ 
μαρχιακής αυτοδιοίκησης κ.λ.π.», που συμπληρώθηκε με 
το Ν. 2240/1994 (Φ.Ε.Κ. 153/1994τ.Α'). 


β. Του άρθρου 15του Ν. 2592/1998 (Φ.Ε.Κ. 57/1998τΧ) « 
Αναπροσαρμογή συντάξεων πολιτικών συνταξιούχων του 
δημοσίου, ρύθμιση συνταξιοδοτικών θεμάτων και άλλες 
διατάξεις». 

γ. Του άρθρου 19 του Ν. 2646/1998 (Φ.Ε.Κ. 236/1998 
Τ.Α!) «Ανάπτυξη του Εθνικού Συστήματος Κοινωνικής 
Φροντίδας και άλλες διατάξεις». 

δ. Του άρθρου 25 παρ. 7 του Ν. 2738/1999 (Φ.Ε.Κ. 
180/1999 τ.Α') «Συλλογικές διαπραγματεύσεις στη δημό¬ 
σια διοίκηση, μονιμοποιήσεις συμβασιούχων αορίστου 
χρόνου και άλλες διατάξεις». 

ε. Του Π.Δ. 30/1996 (Φ.Ε.Κ. 21/1996τ.Α') «Κώδικας Νο¬ 
μαρχιακής Αυτοδιοίκησης». 

2. Την ΠΙβ/Γ.Π. 30868/26.3.2002 (Φ.Ε.Κ. 397/2002τ.Β') 
κοινή απόφαση των Υπουργών Οικονομίας και Οικονομι¬ 
κών, Εσωτερικών - Δημόσιας Διοίκησης και Αποκέντρω¬ 
σης και Υγείας και Πρόνοιας, μετην οποία ανατίθεται στις 
Νομαρχιακές Αυτοδιοικήσεις η οργάνωση και η λειτουρ¬ 
γία των κατασκηνώσεων του κρατικού προγράμματος για 
το έτος 2002. 

3. Την Π4/45440/7.6.2002 κοινή απόφαση των Υπουρ¬ 
γών Εσωτερικών - Δημόσιας Διοίκησης και Αποκέντρω¬ 
σης και Υγείας και Πρόνοιας, μετην οποία κατανεμήθηκε 
προσωπικό για πρόσληψη στις κατασκηνώσεις με σύμβα¬ 
ση εργασίας ορισμένου χρόνου, σύμφωνα με τις διατά¬ 
ξεις του άρθρου 21 του Ν. 2190/1994. 

4. Το γεγονός ότι δεν υποβλήθηκαν αιτήσεις ιδιωτών για 
πρόσληψη στις δύο κατασκηνώσεις σε ορισμένες ειδικό¬ 
τητες και προσλήφθηκαν δημόσιοι υπάλληλοι της Νο¬ 
μαρχιακής Αυτοδιοίκησης Λάρισας. 

Συγκεκριμένα: 

α. Στην κατασκήνωση Αγίας Παρασκευής: 
ί. Επιμελητής: ένας (1) 

Η. Γ ιατρός: ένας (1) 

III. Διαχειριστής: ένας (1) 

β. Στην κατασκήνωση Αγίου Δημητρίου: 

ί. Διαχειριστής: ένας (1) 

5. Το γεγονός ότι το Υπουργείο Υγείας και Πρόνοιας με 
σχετικές αποφάσεις του καθόριζε τον αριθμό των ωρών 
υπερωριακής εργασίας των δημοσίων υπαλλήλων που 
απασχολούνταν στις κατασκηνώσεις τα προηγούμενα 
χρόνια σε πέντε (5) ώρες την ημέρα. 

6. Το γεγονός ότι οι κατασκηνώσεις λειτουργούν όλες 
τις ημέρες της κατασκηνωτικής περιόδου και είναι σε 
ετοιμότητα σε 24ωρη βάση. 

7. Το γεγονός ότι στον προϋπολογισμό της Νομαρχια¬ 
κής Αυτοδιοίκησης Λάρισας, οικονομικού έτους 2002, 
Ε.Φ. 90.35/154, ΚΑΕ 0511 και 0512 υπάρχει εγγεγραμμέ¬ 
νη πίστωση για το σκοπό αυτό. 

8. Τις πραγματικές ανάγκες των κατασκηνώσεων, οι 
οποίες πρέπει να αντιμετωπιστούν μετην καθιέρωση υπε- 
ρωριακής εργασίας. 

9. Το γεγονός ότι οι προσληφθέντες δημόσιοι υπάλλη¬ 
λοι θα εργαστούν όλη την κατασκηνωτική περίοδο, απο¬ 
φασίζουμε: 

1. Κρίνουμε απαραίτητη την καθιέρωση υπερωριακής 
εργασίας για την κάλυψη πραγματικών εποχιακών ανα¬ 
γκών των κατασκηνώσεων Αγίας Παρασκευής και Αγίου 
Δημητρίου Στομίου, κατασκηνωτικής περιόδου από 
1.7.2002 μέχρι 10.9.2002. 

2. Ορίζουμε μέχρι 1200 το μέγιστο αριθμό ωρών απα¬ 
σχόλησης για τις δύο κατασκηνώσεις, συνολικής δαπά¬ 
νης 5.700 ΕΥΡΩ. 

3. Κατανέμουμε τις ώρες κατά κατασκήνωση ως εξής: 

α. Κατασκήνωση Αγίας Παρασκευής: 

I. Επιμελητής 

Υπερωριακή εργασία: 5 ώρες την ημέρα χ 45 ημέρες = 
225 ώρες. 

Εργασία Κυριακών και εξαιρέσιμων ημερών: 5 ώρες την 
ημέρα χ 10 ημέρες = 50 ώρες. 

Δαπάνη: 1.350 ΕΥΡΩ 

II. Γιατρός: 

Υπερωριακή εργασία: 5 ώρες την ημέρα χ 45 ημέρες 
=225 ώρες. 

Εργασία Κυριακών και εξαιρέσιμων ημερών: 5 ώρες την 
ημέρα χ 10 ημέρες = 50 ώρες. 

Δαπάνη: 1.350 ΕΥΡΩ. 

III. Διαχειριστής: 

Υπερωριακή εργασία: 5 ώρες την ημέρα χ 50 ημέρες = 
250 ώρες. 

Εργασία Κυριακών και εξαιρέσιμων ημερών: 5 ώρες την 
ημέρα χ 10 ημέρες = 50 ώρες 

Δαπάνη: 1.500 ΕΥΡΩ. 


β. Κατασκήνωση Αγίου Δημητρίου: 

1. Διαχειριστής: 

Υπερωριακή εργασία: 5 ώρες την ημέρα χ 45 ημέρες = 
225 ώρες. 

Εργασία Κυριακών και εξαιρέσιμων ημερών: 5 ώρες την 
ημέρα χ 10 ημέρες = 50 ώρες. 

Δαπάνη 1.500 ΕΥΡΩ. 

4. Η προϋπολογιζόμενη δαπάνη είναι μέσα στα όρια της 
εγγεγραμμένης πίστωσης στον προϋπολογισμό οικονο¬ 
μικού έτους 2002 της Νομαρχιακής Αυτοδιοίκησης Λάρι¬ 
σας και θα βαρύνειτον Ε.Φ. 90.35/154, ΚΑΕ 0511 και 0512. 

5. Η υπερωριακή εργασία θα εκτελείται όλες τις ημέρες 
της εβδομάδας κατά τη διάρκεια της κατασκηνωτικής πε¬ 
ριόδου και από ώρα 7 το πρωί μέχρι 10 το βράδυ. 

6. Η παρακολούθηση, ο συντονισμός και η εποπτείατης 
υπερωριακής εργασίας θα γίνεται από τους συντονιστές 
των κατασκηνώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 5 Ιουλίου 2002 
Ο Νομάρχης 
I. ΦΛΩΡΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ ΟΒ * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βί.9Γ 

θ-ΙΤΙ3ίΙ: \Λ/θ0ΐΤΙ33ΐθΓ @ ΘΪ-9Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































